操完仲紥紥跳 當正特別嘉賓咁接
2024年05月27日 11:10
東網電視
更多新聞短片
黎昭昇落隧道底為「嘉寶神駒」開路，認真重視。
昨日潘頓四喜臨門，一洗之前一期食白果被噓爆的頹風，回看周三全泥夜宴，這位6屆香港冠軍騎師不乏有泥地賽績支持的坐騎，有望乘着旺勢再斬幾両。其中今戰落番四班角逐，曾於泥地1650米跑過一席第3的「嘉寶神駒」，獲唯一贏馬功臣潘頓主動索騎，黎昭昇當然不會托手踭，話唔定可助黎廐打破3期不勝悶局。
今早為黎廐參戰馬最後試跑課期，第一批快跳馬即見「嘉寶神駒」在其中，而昇哥也對此駒格外着緊，課前在大圈閘口向鞍上的外籍騎馬人Romain交帶操練指示，而人馬在大圈快試後，回程臨落斜路仍見紥紥跳，相當好火，練者見狀隨即走落隧道底為其開路，以策安全，緊張之情表露無遺！